Ruha döyüşü

Ruha döyüşü — 1480-ci ildə Ruhaİndi Türkiyə ərazisindəki Urfa şəhəri. şəhərini işğal etmək üçün Ağqoyunlular üzərinə hücuma keçən Məmlük ordusu və Ağqoyunlu ordusu arasında baş vermiş döyüşdür. Döyüşdə Məmlük ordusu ağır məğlubiyyətə uğradıldı.

 Tarixi 
Sultan Yaqub dövründə Ağqoyunluların ən böyük xarici təhlükələrindən biri də Məmlük dövləti idi. Məmlük sultanı Qayıtbəy Uzun Həsənin ölümündən istifadə edərək, Əmir Yaşbəyin başçılığı ilə 40 minlik ordunu Urfanı tutmaq üçün göndərdi.Ibn Ilyâs, Bedâyi'ü’z -Zuhûr, C. III, s. 166J. E. Woods, Akkoyunlular, s. 236. Əmir Yaşbəy 1480-ci ildə Fəratı keçərək Urfanın mühasirəsinə başladı.J. E. Woods, Akkoyunlular, s. 236V. Minorsky, Persia in A.D. 1478–1490, s. 44 Qala komandanı Əmirzadə Qütbəddin Bektaş qalanın müdafiə etməyə başladı. Bu xəbər Sultan Yaquba çatdıqda Bayandur bəy, Süleyman bəy Bicanoğlu və Xəlil bəy Bektaşın başçılığı ilə Urfanın müdafiəsi üçün qoşun göndərdi.V.Minorsky, Persia in A. D. 1478–1490, s. 45

Ağqoyunlu qüvvələrinin şəhərə yaxınlaşmasından xəbər tutan Məmlük sərkərdələri Əmir Yaşbəyə geri çəkilməli olduqlarının daha doğru olduğunu desələr də, Əmir qoşunu geri çəkmədi.Ibn Ilyâs, Bedâ’i ez-Zuhûr, C. III, s. 170–173. Beləliklə Urfa yaxınlığında iki ordu qarşılaşdı. Məmlük ordusunun sağ tərəfinə Dəməşq hakimi Qansu Yəhyavi, sol tərəfinə Hələb hakimi Özdəmir, mərkəzinə isə Yaşbəy başçılıq edirdilər. Döyüşün sonunda Məmlük qüvvələri ağır məğlubiyyətə uğradılaraq, darmadağın edildilər.Nəcəfli T.H. "Qaraqoyunlu və Ağqoyunlu dövlətləri"s.54.F. Sümer, "Çukurova Tarihine Dair Araştırmalar", s. 54 Əmir Yaşbək, Qansu Yəhyəvi və Özdəmir əsir alındılar, məşvərət keçirildikdən sonra Əmir Yaşbək edam edildi.F. Sümer, "Akkoyunlular", D. I. A., s. 273I. H. Uzunçarşılı, Anadolu Beylikleri, s. 195. Əmir Yaşbəyin başı Sultan Yaquba göndərildi. Məmlük dövləti bu döyüşdən sonra ağır zərbə aldı və böyük sərkərdələrinin itirərək sarsıldı.Ibn Ilyâs, Bedâyi'ü’z –Zuhûr, C. III, s. 175.

 Qeydlər 

 İstinadlar 

 Ədəbiyyat 
 Nəcəfli T.H. "Qaraqoyunlu və Ağqoyunlu dövlətlərinin tarixi müasir türk tarixşünaslığında". Bakı: Çaşıoğlu, 2000. — 198 s.
 V. Minorsky, Persia in A.D. 1478–1490 An abridge translation of Fadlullah b. Ruzbihan Khunji’s Tarikh-ı ‘Alam-Ârâ-yı Aminî, London, 1957.
 J. E. Woods. 300 Yıllık Türk İmparatorluğu Akkoyunlular: aşiret, konfederasyon, imparatorluk. Çev. Sibel Özbudun, Milliyet yay., İstanbul, 1993.
 Faruk Sümer, "Çukurova Tarihine Dair Araştırmalar", Tarih Araştırmaları Dergisi, C. I, Ankara, 1965
 İbn İlyâs, Muhammed bin Ahmed, Bedâyiü’z -Zuhûr fî Vekâyi‘i’d-Duhûr, Tahkik: Muhammed Mustafa, Kahire, 1982.
 Faruk Sümer,"Akkoyunlular", Diyanet Islam Araştırmaları, C. II, İstanbul, 1989
 İsmail Hakkı Uzunçarşılı, Anadolu Beylikleri ve Akkoyunlu ve Karakoyunlu Devletleri, 4-cü Baskı,Ankara, 1988.

Kateqoriya:Məmlük dövləti
Kateqoriya:Ağqoyunlular
Kateqoriya:1480
Kateqoriya:Ağqoyunluların döyüşləri